KISKŐRÖS VÁROS POLGÁRMESTERE
ELŐTERJESZTÉS
(sürgősséggel a Képviselő-testület 2024. március 20-i ülésére)
TÁRGY: 
PÁLYÁZAT BENYÚJTÁSA A 2024. ÉVI TESTVÉRTELEPÜLÉSI PROGRAMOK ÉS EGYÜTTMŰKÖDÉSEK TÁMOGATÁSA CÍMŰ PÁLYÁZATI KIÍRÁSRA 
A Miniszterelnökség Nemzetpolitikai Államtitkárságának megbízásából a Bethlen Gábor Alapkezelő

Zrt., a Bethlen Gábor Alapról szóló 2010. évi CLXXXII. törvény, valamint a Bethlen Gábor Alapról szóló 2010. évi CLXXXII. törvény végrehajtásáról szóló 367/2010. (XII.30.) Korm. rendelet alapján nyílt pályázatot hirdet a Bethlen Gábor Alap 2024. évi „Nemzetpolitikai célú támogatások” előirányzata terhére Testvértelepülési programok és együttműködések támogatására. 
A pályázat célja a Magyarország határain kívül élő magyarság szülőföldjén való boldogulásának, Magyarországgal fennálló sokoldalú kapcsolatai ápolásának és fejlesztésének előmozdítása, magyar nemzeti azonosságtudata megerősítésének támogatása a testvértelepülési együttműködések erősítése útján.
A pályázati kiírás lehetőséget nyújt a Magyarország és a Kárpát-medence magyarok lakta települései közötti magyar-magyar kapcsolatok ápolását és fejlesztését célzó testvértelepülési programok és együttműködések (a továbbiakban: program) támogatására, így különösen: magyarországi helyi (települési, vármegyei) önkormányzat és Szlovákia, Ukrajna, Románia, Szerbia, Horvátország, Szlovénia, Ausztria helyhatósága (települési önkormányzata, települése) között:

a) meglévő együttműködések kölcsönös fejlesztése; 

b) a tapasztalatcsere, a tudás és a legjobb gyakorlatok átadásának támogatása; 

c) a magyar történelemhez kapcsolódó esemény és a magyar nemzeti ünnepekhez kapcsolódó közösen megvalósítandó program támogatása; 

d) a testvértelepüléseken működő oktatási és nevelési intézmények együttműködésének támogatása, a kulturális örökség ápolása, kulturális, ifjúsági és hagyományőrző tevékenységek megvalósításának támogatása; 

e) az anyaországba, vagy a fent megjelölt országokban található külhoni régióba irányuló, magyar-magyar kapcsolatok erősítését szolgáló kirándulások szervezésének támogatása; 

f) új testvértelepülési kapcsolatok kiépítése.
Támogatási kérelmet 2024. április 3. 14:00 óráig lehet benyújtani.
A programok lebonyolítására rendelkezésre álló időszak: 2024. március 15. és 2025. március 14. 
Az igényelhető támogatás összege: 500.000,-Ft – 2.000.000,-Ft, a vissza nem térítendő támogatás intenzitása 100%.
Kiskőrös Város Önkormányzata a maximálisan igényelhető 2.000.000 Ft,- támogatási összegre kíván pályázatot benyújtani. 
A projekt keretében Kiskőrös Város Önkormányzata, valamint az Önkormányzat szlovákiai és romániai magyarlakta testvérvárosai magyar-magyar kapcsolatainak ápolását és fejlesztését célzó testvértelepülési programok megvalósítását tervezzük.
A sürgősségi előterjesztés indoka, hogy a projekt költségvetése az anyagkiküldést követően vált véglegessé.
A fentiek alapján javaslom, hogy a Képviselő-testület a Miniszterelnökség Nemzetpolitikai Államtitkárságának megbízásából a Bethlen Gábor Alapkezelő Zrt. által a „2024. évi testvértelepülési programok és együttműködések támogatása” című pályázati kiírás során megítélhető támogatás elnyerése érdekében a határozat-tervezetben foglaltak szerint döntsön. 

Kiskőrös, 2024. március 14.

Domonyi László s.k.,


polgármester

HATÁROZAT

A Képviselő-testület:

1.         egyetért Kiskőrös Város Önkormányzata és testvérvárosai magyar-magyar kapcsolatainak ápolását és fejlesztését célzó testvértelepülési programok megvalósításával. 
2. egyetért a 2024. évi Testvértelepülési programok és együttműködések támogatása - című pályázati kiírás keretében maximum 2.000.000,-Ft vissza nem térintendő támogatás elnyerésére támogatási kérelem benyújtásával, a testvértelepülési programok pénzügyi fedezetének biztosítása érdekében.
3.        felhatalmazza a polgármestert a nyilatkozattételre, valamint arra, hogy a pályázattal kapcsolatos ügyekben eljárjon, és a támogatási szerződést, a pályázatot kiíró Szervekkel megkösse. 
Felelős:
polgármester

Határidő: 
azonnal

